সাংবাদিকের বিরুদ্ধে এফআইআর খারিজ হাইকোর্টে

ওয়েব ডেস্ক: সংখ্যালঘু প্রতিষ্ঠানকে বিপুল অর্থ বরাদ্দ করা নিয়ে টুইট করায় অভিযুক্ত সাংবাদিকের বিরুদ্ধে এফআইআর (FIR) খারিজ করল কর্নাটক হাইকোর্ট (Karnataka High Court)। মন্দিরগুলি থেকে বিপুল রাজস্ব আদায় করে রাজ্য সরকার। অথচ বাজেট মারফত শুধুমাত্র ওয়াকফ সম্পত্তি, ম্যাঙ্গালোরের হজ ভবন এবং খ্রিস্টীয় ধর্মস্থানের জন্য কেন অর্থ বরাদ্দ করা হল? সাংবাদিক রাহুল শিবশঙ্করের তোলা এমন প্রশ্নের কারণে এফআইআর দায়ের করেছিল কর্নাটক সরকার (Karnataka Government)।

আরও পড়ুন: ভারত-চীন সম্পর্ক নিয়ে মোদির মন্তব্যকে স্বাগত জানাল বেজিং

১৩ ফেব্রুয়ারি শুনানি শেষে রায়দান মুলতুবি করেন বিচারপতি এম নাগাপ্রসন্ন (Justice M Nagaprasanna)। এফআইআর খারিজের আবেদনে ওই সাংবাদিকের সওয়াল, কোনও মিথ্যা বক্তব্য পেশ করা হয়নি। বাজেটে দেওয়া তথ্যের ভিত্তিতে প্রশ্নটি করা হয়। এমন টুইটের কারণে দুই সম্প্রদায়ের মধ্যে ঘৃণা তৈরি হতে পারে না। যদি এমন বক্তব্যকে সেইভাবে চিহ্নিত করা হয়, তাহলে কোনও সাংবাদিক অথবা ব্যক্তি আগামী দিনে এই দেশে ধর্ম সম্পর্কিত কোনও প্রশ্নই করতে পারবেন না।